Viborg d. 1. oktober 2021

**Til bestyrelsen for Skive-Viborg HF&VUC**

**Indkaldelse til bestyrelsesmøde**

I indkaldes hermed til bestyrelsesmøde torsdag d. 7. oktober kl. 16.00-18.00. Mødet foregår på VIA læreruddannelsen i Skive, Dalgas Allé 20, Skive.

1. **Rundvisning på læreruddannelsen i Skive**

Rundvisning i læreruddannelsens lokaler ved Uddannelsesleder Lise Markussen.

1. **Godkendelse af dagsorden**
2. **Underskrift af referat**
3. **Velkomst til nye bestyrelsesmedlemmer**Christopher Magnussen og Nicoline Sørensen er som kursistrådsformænd i hhv. Skive og Viborg nye kursistrepræsentanter i bestyrelsen.
4. **Meddelelser**
* *Tilskud fra puljen til økonomisk truede VUC-afdelinger (bilag 1)*

Vi har fået 1,4 mill. bevilget fra puljen for økonomisk truede afdelingen til i skoleåret 21/22 til at understøtte driften i Skive. Der er 13 VUC-afdelinger, der har modtaget støtte på i alt 10,5 mill. fra puljen.

* *Ansøgning om tillpasningsmidler*

Vi har ansøgt om kr. 630.000 til udstyr til simultan undervisning, således at udvalgte hold kan undervises på 2 lokationer samtidigt. Dette sker for at forbedre vores drift. Det er uvist, hvornår vi får svar på ansøgningen.

* *Møde med politiker og brev til ministeren fra borgmestrene*

Borgmestrene i Skive og Viborg har medio september sendt et fælles brev til undervisningsministeren, hvor de udtrykker bekymring vores situation og opfordrer til at VUC’s tilbud indtænkes i kommende reformer og incitamentsstrukturer inden for områderne uddannelse, beskæftigelse og integration. Det kan bl.a. ske ved at taxametrene på hf-enkeltfag og AVU, FVU og OBU løftes, som det skete i sidste finanslov på de gymnasiale ungdomsuddannelser og at der gives højere grundtilskud til institutionerne og et afdelingstilskud.

Torsdag og fredag d. 24. og 25. september havde vi i Skive besøg af hhv. Lars Løkke Rasmussen og Sofie Carsten Nielsen. Her fik de fakta om skolens situation og mødte kursister der fortalte deres historie, VUCs betydning for dem, hvad det er VUC kan og hvad de vil videre. Sofie Carsten Nielsen var meget tydeligt omkring at hun kæmper for højere taxametre på finansloven til VUCs uddannelser (bilag 2)

1. **Aktuel økonomi (bilag 3 eftersendes)**

Vi har indberetning for 3. kvartal mandag, så for at sikre opdateret økonomiopfølgning eftersendes dette bilag op til bestyrelsesmødet.

*Det indstilles til bestyrelsen at tage den økonomiske opfølgning til efterretning*

1. **Dagens dilemma: Drøftelse af budgetforudsætninger**

Med dette møde opstartes budgetprocessen for budget 2022. Under dette punkt drøftes budgetforudsætningerne herunder særligt:

* Forventet aktivitet i 2022 og 2023
* Tilskud fra pulje til økonomisk pressede afdelinger
* Midler fra puljen for økonomisk truede afdelinger
* Evt. særlige indsatser
* Bestyrelsens forventninger til årsresultat

*Det indstilles til bestyrelsen at drøfte og fastlægge budgetforudsætninger for det videres arbejde med budget 2022.*

1. **Drøftelse af markedsundersøgelse og målgruppeundersøgelse (bilag 4 eftersendes)**

I forhold til at lave en udviklingsplan fremlægges og drøftes Arbejdsnotat om markedsmuligheder i 2022 og 2023. Plan for målgruppeundersøgelse fremlægges og drøftes.

*Det indstilles til bestyrelsen at drøfte arbejdsnotatet og plan for målgruppeundersøgelse med henblik på at kvalificere udviklingsplanen.*

1. **Drøftelse af muligheden for at flytte skolens aktiviteter**

Muligheden for at flytte skolens aktiviteter til VIA drøftes efter at have set læreruddannelsens lokaler og den videre proces fastlægges.

*Det indstilles til bestyrelsen at vedtage den videre proces i forhold til undersøgelse af muligheden for at flytte skolens aktiviteter til VIA læreruddannelsen i Skive.*

1. **Finansiel strategi (bilag 5+6)**

Skolen skal have en finansiel strategi, som opstiller rammer for, hvordan institutionen skal agere i forhold til fremmedfinansiering dvs. kortfristet og langfristet gæld. Strategien skal sikre, at institutionen aktivt forholder sig til fremmedfinansieringen, herunder til institutionens rente- og risikoprofil.

Der er derfor udarbejdet en finansiel strategi for skolen, hvor der er lagt vægt på en stram risikostyring dvs. fastforrentede realkreditlån m.m.

*Det indstilles til bestyrelsen at godkende den finansielle strategi*

1. **Evt.**

*Der serveres en let anretning med drikkevarer efter mødet. Afbud til mødet sendes til* *kentk@svhfvuc.dk* *senest onsdag d. 6. oktober.*

Mvh.

Kent West Kristensen Peter Møller Pedersen

 Rektor Bestyrelsesformand